ดาวโจนส์,น้ำมันปิดร่วงแรง/ทองพุ่ง
หุ้นดาวโจนส์ปิดร่วง 240.04 จุด ผวาเงินเฟ้อสหรัฐฯพุ่งสูงสุดรอบกว่า 30 ปี ด้านราคาน้ำมันลงแรง 2.81 ดอลลาร์ ขณะที่ทองคำพุ่ง 17.50 ดอลลาร์
11 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 36,079.94 จุด ลดลง 240.04 จุด หรือ -0.66%, ดัชนีเอสแอนด์พี 500 ปิดที่ 4,646.71 จุด ลดลง 38.54 จุด หรือ -0.82% และดัชนี แนสแดค ปิดที่ 15,622.71 จุด ลดลง 263.84 จุด หรือ -1.66%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 10 พ.ย. เนื่องจากนักลงทุนกังวลว่าตัวเลขเงินเฟ้อของสหรัฐที่พุ่งสูงสุดในรอบกว่า 30 ปีอาจเป็นปัจจัยผลักดันให้ธนาคารกลางสหรัฐ (เฟด) ปรับขึ้นอัตราดอกเบี้ยเร็วกว่าคาด โดยกระทรวงแรงงานสหรัฐเปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 6.2% ในเดือนต.ค. เมื่อเทียบรายปี ซึ่งเป็นระดับสูงสุดนับตั้งแต่เดือนธ.ค.2533 และสูงกว่าที่นักวิเคราะห์คาดการณ์ที่ระดับ 5.9% จากระดับ 5.4% ในเดือนก.ย.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม ลดลง 2.81 ดอลลาร์ ปิดที่ 81.34 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 2.14 ดอลลาร์ ปิดที่ 82.64 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม เพิ่มขึ้น 17.50 ดอลลาร์ ปิดที่ 1,848.30 ดอลลาร์ต่อออนซ์